turjo4nis/wikipedia-bn-dump-20250701 huggingface dataset:
সিঙ্গাপুরের ইতিহাস

সিঙ্গাপুর নামটি এসেছে মালেশিয়ান শব্দ 'সিঙ্গাপুরা' (singapura) থেকে। যেখানে Singa শব্দটি এসেছে সংস্কৃত শব্দ 'সিমহা'(simha) থেকে যার অর্থ সিংহ এবং 'পুরা'(pura) শব্দটির অর্থ সিটি বা শহর। সুতরাং সিঙ্গাপুর শব্দের অর্থ সিংহের শহর।

সিঙ্গাপুর নামকরণের ইতিহাস 
মালয় কাহিনী অনুসারে, ১২৯৯ সালে স্যাঙ নিলা উতামা(Sang Nila Utama)  আজকের সিঙ্গাপুরকে 'সিঙ্গাপুরা' নামে নামকরণ করেন। স্যাঙ নিলা উতামা তখন শ্রীবিজয়া(Srivijiya) সাম্রাজ্যের রাজধানী প্যালেমবাগ (Palembang) এর রাজপুত্র ছিলেন। একদিন তিনি ও তার কিছু সৈন্য মিলে বিনটান দ্বীপে শিকারের করতে যান। শিকারের সময় সে একটা হরিণের পিছু নিতে নিতে একটা ছোট পাহাড়ের কাছে উপনীত হয় কিন্তু সেখানে গিয়ে তিনি আর হরিণকে দেখতে পায় নাহ। তারপর হরিণটিকে শিকারের উদ্দেশ্যে সামনে থাকা একটা বড় পাহাড়ের চূড়ায় উঠার সিদ্ধান্ত নেন। পাহাড়ে উঠার পর তিনি আরও একটা দ্বীপ দেখতে পান। মন্ত্রীকে জিজ্ঞাসা করার পর তিনি জানতে পারলেন দ্বীপটির নাম 'তেমাসেক'। তিনি সেখানে যাওয়ার জন্য তার লোকজনকে আদেশ করলেন এবং জাহাজে চড়ে তেমাসেক দ্বীপের উদ্দেশ্যে রওনা হলেন। তেমাসেক যাওয়ার পথে তার জাহাজ সামুদ্রিক ঝড়ের কবলে পড়ে, ঝড়ের তান্ডবলীলা বেড়ে যাওয়ার কারণে তিনি জাহাজ থেকে ভারী মালামাল ফেলে দেওয়ার আদেশ দেন। কিন্তু কিছুতেই যেন কিছু হচ্ছিল নাহ, ঝড়ের গতি বেড়েই চলেছিল। এমতবস্থায় জাহাজের ক্যাপ্টেন, রাজপুত্র স্যাঙ নিলা উতামাকে তার মুকুট সাগরে ফেলে দেওয়ার কথা বললেন। ক্যাপ্টেনের কথা অনুযায়ী স্যাঙ নিলা তার মাথার মুকুট সমুদ্রে ফেলে দিলেন। কিছুক্ষণের মধ্যে ঝড় থেমে যায় এবং তারা সবাই 'তেমাসেক' দ্বীপে নিরাপদে পৌছান। সেখানে তিনি দ্রুতগতিতে জঙ্গলের দিকে চলে যাওয়া একটি জন্তু দেখতে পান। মন্ত্রী জন্তুটিকে সিংহ নামে অভিহিত করে। এরপর স্যাঙ নিলা উতামা সেখানে বাস করা শুরু করলেন এবং একটা শহর প্রতিষ্ঠা করেন। তিনি শহরটির নাম দেন সিঙ্গাপুরা(Singapura) বা সিংহের শহর(Lion City)। তবে সবথেকে মজার বিষয় হল সিঙ্গাপুরে কোন সিংহ নেই। ধারণা করা হয় স্যাঙ নিলা উতামা যে জন্তুটাকে দেখেছিলেন সেটি আসলে সিংহ ছিল নাহ সেটি 'মালেশিয়ান বাঘ' ছিল।

ভূগোল 
সিঙ্গাপুর ৬৩ টি দ্বীপ নিয়ে গঠিত। 'জুরং দ্বীপ','পালাও ওজাং', 'পালাও টেকং', 'পালাও উবিন', এবং 'সেন্টোসা' সিঙ্গাপুরের উল্লেখযোগ্য কিছু দ্বীপ। এর মধ্যে 'পালাও ওজাং' প্রধান দ্বীপ।

জীববৈচিত্র্য 
নগরায়নের ফলে সিঙ্গাপুরের ৯৫% বনভূমি ধ্বংস হয়ে গিয়েছে। যার কারণে এখানে কোন জীববৈচিত্র্যতাও দেখা যায় নাহ। তবে এখানে ১৫০ বছরের পুরানো একটি বোটানিক্যাল গার্ডেন আছে। সরকার সেটিকে যথাযথ সংরক্ষণ করার মাধ্যমে প্রসারিত করার পদক্ষেপ নিয়েছে।

তথ্যসূত্র 

সিঙ্গাপুর
দেশ অনুযায়ী এশিয়ার ইতিহাস
সিঙ্গাপুরের ইতিহাস
গেভোরা হোটেল

আহমেদ আব্দুল রহিম আল আত্তর টাওয়ার হচ্ছে সংযুক্ত আরব আমিরাতের দুবাইয়ের একটি সুউচ্চ গগনচুম্বী অট্টালিকা। এটি শেখ জায়েদ সড়কের পাশে অবস্থিত। এটি দুবাইয়ের ১১তম সর্বোচ্চ ভবন এবং পৃথিবীর একশোটি সর্বোচ্চ ভবনসমূহের মধ্যে অন্যতম। এটির নির্মাণকাজ ২০০৪ সালে শুরু হয় এবং ২০১৮-তে সম্পন্ন হয়। এই টাওয়ারটি আব্দুলরহিম আল আত্তর প্রোপার্টিজের মালিকানাধীন একটি বহুতল ভবন। গগনচুম্বী এই অট্টালিকাটি একটি হোটেল এবং অফিস হিসেবে ব্যবহৃত হয়।

বহিঃসংযোগ 
আল আত্তর প্রোপার্টিজ সম্পর্কে কিছু প্রকাশিত সংবাদ:
Vue De Lac towers: Towering trouble in Dubai
 JLT owners still waiting for homes promised in 2007
Disgruntled investors storm Rera office
New hope for Dubai investors on stalled projects?
Discussions at propertyforum.com

তথ্যসূত্র

দুবাইয়ের স্থাপত্য
দুবাইয়ের আবাসিক গগনচুম্বী অট্টালিকা
জিয়া উদ্দীন আহমেদ বাবলু

জিয়া উদ্দীন আহমেদ বাবলু (৩১ ডিসেম্বর ১৯৫৪ – ২ অক্টোবর ২০২১) বাংলাদেশের একজন রাজনীতিবিদ যিনি দুই মেয়াদে জাতীয় পার্টির মহাসচিব ছিলেন। এরশাদের সরকারে আমলে তিনি উপমন্ত্রী, প্রতিমন্ত্রী, মন্ত্রী হিসেবে দায়িত্ব পালন করেন। তিনি চট্টগ্রাম-৯ ও চট্টগ্রাম-৬ আসনের সংসদ সদস্য ছিলেন।

প্রাথমিক জীবন 
বাবলু ৩১ ডিসেম্বর ১৯৫৪ সালে চট্টগ্রামের রাউজানে জন্মগ্রহণ করেন। তিনি ঢাকা বিশ্ববিদ্যালয়ের ইংরেজি বিভাগের ছাত্র ছিলেন।

তার প্রথম স্ত্রী অধ্যাপক ফরিদা আক্তার ক্যান্সারে আক্রান্ত হয়ে ২০০৫ সালে মৃত্যুবরণ করেন। বাবলু-ফরিদা দম্পতির এক মেয়ে ও এক ছেলে রয়েছে। ২১ এপ্রিল ২০১৭ সালে তিনি জাতীয় পার্টি চেয়ারম্যান এরশাদের ভাগ্নি মেহেজাবুন্নেসা রহমান টুম্পাকে বিয়ে করে ছিলেন।

তিনি ইউনিয়ন ব্যাংক লিমিটেডের একজন পরিচালক ছিলেন।

রাজনৈতিক জীবন 
বাবলু ঢাকা বিশ্ববিদ্যালয়ের কেন্দ্রীয় ছাত্র সংসদের (ডাকসু) ১৯৮২-৮৩ মেয়াদে সাধারণ সম্পাদক (জিএস) ছিলেন। তিনি ঢাকা বিশ্ববিদ্যালয়ের ছাত্র থাকা কালে বাসদ ছাত্রলীগের সাধারণ সম্পাদক ছিলেন। ১৯৮৩ সালে তিনি ডাকসুর জিএস থাকা অবস্থায় সামরিক শাসক এরশাদের দলে যোগ দিয়ে প্রথমে উপদেষ্টা ও পরে শিক্ষা উপমন্ত্রী হন। এরপর অর্থ প্রতিমন্ত্রী এবং পরে বেসামরিক বিমান চলাচল ও পর্যটনমন্ত্রী হিসেবে দায়িত্ব পালন করেন।

তিনি ১৯৮৮ সালের চতুর্থ জাতীয় সংসদ নির্বাচনে তৎকালীন চট্টগ্রাম-৬ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হয়ে ছিলেন। ২০১৪ সালের দশম জাতীয় সংসদ নির্বাচনে তিনি জাতীয় পার্টির প্রার্থী হিসেবে চট্টগ্রাম-৯ আসন থেকে সংসদ সদস্য নির্বাচিত হয়ে ছিলেন।

২০১৪ থেকে দুই বছর জাতীয় পার্টির মহাসচিবের দায়িত্বে ছিলেন বাবলু। ২০২০ সালে আবার সেই দায়িত্বে ফিরেন তিনি।

২০১২ থেকে ২০১৩ সাল পর্যন্ত মন্ত্রী পদমর্যাদায় প্রধানমন্ত্রী শেখ হাসিনার উপদেষ্টা হিসেবে দায়িত্ব পালন করেন।

মৃত্যু 
বাবলু ২ অক্টোবর ২০২১ সালে করোনাভাইরাসে সংক্রমিত হয়ে চিকিৎসাধীন অবস্থায় মৃত্যুবরণ করেন।

তথ্যসূত্র 

১৯৫৪-এ জন্ম
২০২১-এ মৃত্যু
বাংলাদেশী মুসলিম
চট্টগ্রাম জেলার রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
জাতীয় পার্টির রাজনীতিবিদ
বাংলাদেশের সাবেক মন্ত্রী
বাংলাদেশের সাবেক প্রতিমন্ত্রী
বাংলাদেশের সাবেক উপমন্ত্রী
চতুর্থ জাতীয় সংসদ সদস্য
দশম জাতীয় সংসদ সদস্য
এরশাদের মন্ত্রিসভার সদস্য
বাংলাদেশের বেসামরিক বিমান পরিবহন ও পর্যটন মন্ত্রী
চট্টগ্রাম জেলার ব্যক্তি
নটর ডেম কলেজ, ঢাকার প্রাক্তন শিক্ষার্থী
বাংলাদেশে কোভিড-১৯ বৈশ্বিক মহামারীতে মৃত্যু
মন্টুরাম পাখিরা

মন্টুরাম পাখিরা একজন পশ্চিমবঙ্গের রাজনীতিবিদ ও সর্বভারতীয় তৃণমূল কংগ্রেসের সদস্য। বর্তমানে তিনি পশ্চিমবঙ্গের মন্ত্রী পরিষদে সুন্দরবন উন্নয়নের  দায়িত্বভারপ্রাপ্ত  একজন প্রতিমন্ত্রী।

রাজনীতি 
তিনি ২০০১ সালে কাকদ্বীপ-নির্বাচনক্ষেত্র থেকে বিধানসভায় প্রথম নির্বাচিত হন। তিনি ২০১১ সালে পুনরায় নির্বাচিত হন।

তথ্যসূত্র

১৯৬৩-এ জন্ম
জীবিত ব্যক্তি
দক্ষিণ চব্বিশ পরগনা জেলার ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গ বিধানসভার সদস্য ২০২১-২০২৬
আফছারুল আমীন

আফছারুল আমীন (১ জানুয়ারি ১৯৫২ – ২ জুন ২০২৩) বাংলাদেশের একজন প্রখ্যাত রাজনীতিবিদ ও ২৮৭ নং (চট্টগ্রাম-১০) আসন থেকে নির্বাচিত জাতীয় সংসদ সদস্য ছিলেন। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
তিনি ২০২৩ সালের ২ জুন চিকিৎসাধীন অবস্থায় ঢাকার স্কয়ার হাসপাতালে মৃত্যুবরণ করেন।

পারিবারিক জীবন 
আফছারুল আমীনের স্ত্রী কামরুন্নেছা একজন চিকিৎসক। এই দম্পতির জ্যেষ্ঠ সন্তান ফয়সাল আমিন ব্যবসায়ী, ছোট ছেলে মাহিদ বিন আমিন চিকিৎসক।

তথ্যসূত্র

বহিঃসংযোগ 
 মাননীয় সংসদ সদস্য মোঃ আফছারুল আমীন  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৫২-এ জন্ম
২০২৩-এ মৃত্যু
বাংলাদেশী মুসলিম
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
চট্টগ্রাম জেলার রাজনীতিবিদ
শেখ হাসিনার দ্বিতীয় মন্ত্রিসভার সদস্য
নবম জাতীয় সংসদ সদস্য
শেঘনান বিমানবন্দর

শেঘনান বিমানবন্দর  আফগানিস্তানের বাদাখশন প্রদেশের পামির পর্বতমালাগুলির মধ্যে আফগানিস্তানের উত্তরপূর্ব এলাকায় অবস্থিত একটি বিমানবন্দর। বিমানবন্দরটি তাজিকিস্তানের সীমান্তের কাছাকাছি অবস্থান করছে যেটি পূর্ব ও সমভূমিতে শিগনান বিমানবন্দরটি তাজিকিস্তানের খোরোগ বিমানবন্দর রয়েছে। বিমানবন্দর ২টি কেবলমাত্র  দূরে অবস্থিত এবং নদী থেকে আলাদা হয়েছে।

সুযোগ-সুবিধাসমূহ
বিমানবন্দরটি সমুদ্র সমতল থেকে  উচ্চতার উপর অবস্থান করছে। বিমানবন্দরটি মূলত ১৬/৩৪ নুড়ি পৃষ্ঠের সমন্বয়ে   উচ্চতায় নির্মাণ করা হয়েছে।

আরো দেখুন
 আফগানিস্তানের বিমানবন্দরের তালিকা

তথ্যসূত্র

বহিঃসংযোগ
 
 Airport record for Sheghnan Airport  at Landings.com.

বাদাখশন প্রদেশের জনবহুল এলাকা
আফগানিস্তানের বিমানবন্দর
পান্থ রহমান

পান্থ রহমান (১১ সেপ্টেম্বর ১৯৮০) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৭ পান।

পান্থ রহমান কূটনৈতিক সাংবাদিকদের সংগঠন ডিপ্লোমেটিক করসপন্ডেন্ট অ্যাসোসিয়েশন অব বাংলাদেশের (ডিক্যাব) একাধিকবারের নির্বাচিত সাধারণ সম্পাদক হিসেবে দায়িত্ব পালন করেছেন।

পুরস্কার ও সম্মাননা
 জাতীয় তথ্য ও যোগাযোগ প্রযুক্তি পুরস্কার, ২০১৭

তথ্যসূত্র

১৯৮০-এ জন্ম
জীবিত ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী সাংবাদিক
আন্দারব জেলা

আন্দারব জেলা আফগানিস্তানের বাগলান প্রদেশের দক্ষিণ অংশে অবস্থিত একটি জেলা। ২০০৪ সালের আদমশুমারী অনুযায়ী আন্দারবের আনুমানিক জনসংখ্যা ছিল প্রায় ১২০,৬৪২ জন। জেলাটিতে মূলত তাজিকরা বসবাস করে থাকে। আন্দারব গ্রাম হচ্ছে জেলাটির কেন্দ্রীয় এলাকা।

তথ্যসূত্র

বহিঃসংযোগ 
 Map of Settlements United Nations, AIMS, May 2002

বাগলান প্রদেশের জেলা
ইসলামি আধুনিকতাবাদ

ইসলামী আধুনিকতা একটি আন্দোলনের নাম। যেটি আধুনিক সালাফিবাদ হিসাবেও পরিচিত। ইসলামী আধুনিকতা হলো- জাতীয়তাবাদ, গণতন্ত্র, নাগরিক অধিকার, যুক্তিবাদ, সমতা ও উন্নয়নের মতো আধুনিক পশ্চিমা মূল্যবোধের সাথে ইসলামী বিশ্বাসের সমন্বয় করার চেষ্টা সর্বপ্রথম মুসলিম মতাদর্শগত প্রতিক্রিয়া হিসেবে পরিচিত। [7] "শাস্ত্রীয় ধারণাসমূহ এবং আইনশাস্ত্রের পদ্ধতি" এবং "ইসলামিক ধর্মতত্ত্ব এবং কুরআনের তাৎপর্য (তাফসির)" -এর একটি নতুন পদ্ধতির সমালোচনামূলক পুনর্বিবেচনা করা এর অন্যতম বৈশিষ্ট্য। [6]

এটি ধর্মনিরপেক্ষতা,ইসলামবাদ এবং সালাফিবাদসহ বেশ কয়েকটি ইসলামী আন্দোলনগুলোর মধ্যে প্রথম। 19 শতকের মাঝামাঝি সময়ের দ্রুত পরিবর্তন বিশেষত মুসলিম বিশ্বের উপর পশ্চিমা সভ্যতা ও উপনিবেশবাদের আগ্রাসনের ফলস্রুতিতে এটির জন্ম। [ 7] এই আন্দোলনের প্রতিষ্ঠাতা মুহম্মদ আবদুহ যিনি ১৯০৫ সালে মৃত্যু বরণ করার পূর্বে কিছু সময়ের জন্য শায়খুল আজহার ছিলেন। জামাল উদ্দিন আফগানি এবং মুহম্মদ রশিদ রিদা ( মৃ. 1935)।

এটি ধর্মনিরপেক্ষতা,ইসলামবাদ এবং সালাফিবাদসহ বেশ কয়েকটি ইসলামী আন্দোলনগুলোর মধ্যে প্রথম। 19 শতকের মাঝামাঝি সময়ের দ্রুত পরিবর্তন বিশেষত মুসলিম বিশ্বের উপর পশ্চিমা সভ্যতা ও উপনিবেশবাদের আগ্রাসনের ফলস্রুতিতে এটির জন্ম। [ 7] এই আন্দোলনের প্রতিষ্ঠাতা মুহম্মদ আবদুহ যিনি ১৯০৫ সালে মৃত্যু বরণ করার পূর্বে কিছু সময়ের জন্য শায়খুল আজহার ছিলেন। জামাল উদ্দিন আফগানি এবং মুহম্মদ রশিদ রিদা ( মৃ. 1935)।

ইসলামী চিন্তাধারার প্রথম পুনর্নবীকরণকারীগণ (আফগানি ও মুহাম্মদ আবদু) ইসলামী চিন্তাধারার সংস্কারে তাদের প্রচেষ্টাকে বুঝাবার জন্যে "সালাফিয়া" [8] শব্দটি ব্যবহার করেছেন। [9] আর এই "সালাফিয়া আন্দোলন"ই  প্রায়ই পশ্চিমাবিশ্বে "ইসলামিক আধুনিকতাবাদ" নামে পরিচিত। যদিও বর্তমান সময়ে সালাফি আন্দোলন বলতে সাধারণত" ওয়াহাবিবাদ মতাদর্শকে বোঝানো হয়। তথাপি উভয়ের মাঝে বিস্তর ফারাক রয়েছে। [উল্লেখ্য 2]  প্রতিষ্ঠালঘ্ন থেকেই ধর্মনিরপেক্ষ শাসক ও ধর্মীয় বিষয়-সংশ্লিষ্ট আইন-কানুন নির্ধারণে নিয়োজিত অফিসিয়াল উলামাগণ উভয় শ্রেণি দ্বারা  এটির মূল সংস্কার কাজ পরিচালনা ব্যহত হয়েছে। [10]

আধুনিকতা ও ধর্মনিরপেক্ষতার মাঝে পার্থক্য হলো, আধুনিকতা জনজীবনে ধর্মীয় বিশ্বাসের গুরুত্বকে স্বীকার করে। আবার সালাফিবাদ বা ইসলাম থেকে পৃথক। এই অর্থে যে, এটি সমসাময়িক ইউরোপীয় প্রতিষ্ঠান, সামাজিক প্রক্রিয়া এবং মূল্যবোধকে অন্তর্ভুক্ত করে। [7] ইসলামিক আধুনিকতার পরিচয়ে মহাথের মোহাম্মদ বলেন, " ১৪০০ বছর পরের ভিন্ন এই পৃথিবীতে ইসলামকে প্রাসঙ্গিক করার জন্য যখন ব্যাখ্যা করা হয়, তখনই ইসলাম সকল যুগের ধর্ম হিসেবে বিবেচিত হবে"। [ 11]

তথ্যসূত্র 

ইসলামের মধ্যে উদার ও প্রগতিশীল আন্দোলন
আধুনিকতাবাদ
হার্ভি

হার্ভি লেই ক্যান্টওয়েল (জন্ম ২৮ জানুয়ারী, ১৯৯৯), এছাড়াও তার মঞ্চনাম  হার্ভি দ্বারা পরিচিত, হলেন একজন ইংরেজ গায়ক এবং ছোট পর্দার উপস্থাপক। তিনি জনপ্রিয় ব্রিটিশ টেলিভিশন চ্যানেল  বিবিসি-এর মালিকানা ভিত্তিক শিশুতোষ চ্যানেল সিবিবিসি-এ প্রচারিত ফ্রাইডে ডাউনলোড নামক শিশুদের বিনোদনমূলক ছোট পর্দার অনুষ্ঠানের ধারাবাহিক ৭ থেকে ধারাবাহিক ৯ পযন্ত উপস্থাপকের দাইত্ব পালন করেছেন।

কর্মজীবন 
কিশোর বয়সে তাকে তার বন্ধুরা তার গান পরিবেশনার ভিডিও সমূহ ফেইসবুক-এ আপলোড করার জন্য উৎসাহ দিয়েছিল, এবং ২০১৩ সালে তার ব্যবস্থ্যাপক এবং বয় ব্যান্ড "ইস্ট সেভেন" এর সাবেক প্রধান গায়ক ডিলানের সাহায্যে তিনি কিছু কাল পরেই সরাসরি অনুষ্ঠানে গান পরিবেশন করেন এবং খুব তারাতারি রেকর্ড লেবেল  ইউনিভার্সাল মিউজিক-এর সাথে চুক্তিবদ্ধ হন। হার্ভির প্রথম একক "থ্যাংক ইউ" প্রকাশ পায় ২০১৩ সালের শেষের দিকে এবং যেটি বড় ধরনের জনপ্রিয়তা পেয়ে যায়। অনেকগুলো সফর, অনেক স্থানে উপস্থিত হওয়া, একক প্রকাশ করা এবং আরো অনেক পপ তারকাদের কার্যকলাপের মধ্যেও ক্যান্টওয়েল, সিবিবিসি-এ প্রচারিত "ফ্রাইডে ডাউনলোড" অনুষ্ঠানটিতে মাঝে মাঝে অতিথি উপস্থাপক হিসেবে হাজির হয়েছেন, এবং ২০১৬ সালে উক্ত অনুষ্ঠানটির জন্য পূর্ণকালীন উপস্থাপক হিসেবে চুক্তিবদ্ধ হন। তিনি তার ইউটিউব চ্যানেলে নিয়মিত ভিডিও অাপলোড করেছেন, যেগুলোর মধ্যে অনেক গুলো কভার করা গান এবং অন্য পপ তারকের সাথে নিয়ে পরিবেশনা অন্যতম। ২০১৭ সালে তিনি "হলিডে" নামক একটি ইপি প্রকাশ করেন, যেটিতে তার অন্যান্য গানসমূহ গুলোর মধ্যে তার জনপ্রিয় "ফোবিয়া" নামক এককটিও অন্যতম।

অ্যালবাম সমূহ

ইপি

একক সমূহ

তথ্যসূত্র

১৯৯৯-এ জন্ম
জীবিত ব্যক্তি
ব্রিটিশ গায়ক
কেন্ট থেকে আগত গায়ক
পপ গায়ক
ইংরেজ গায়ক
ইংরেজ টেলিভিশন উপস্থাপক
২১শ শতাব্দীর ইংরেজ সঙ্গীতশিল্পী
বাগলানী জাদিদ জেলা

বাগলানী জাদিদ  (আয়তন: ১,৬১৩ কিঃমি²) উত্তর আফগানিস্তানের বাগলান প্রদেশের একটি জেলা। ২০০৪ সালের আদমশুমারী অনুযায়ী বাগলানী জাদিদ জনসংখ্যা ছিল প্রায় ১১৯,৬০৭ জন।

ভৌগোলিক অবস্থান
জেলাটি প্রদেশের উত্তরের অংশে অবস্থান করছে। এটি উত্তরে কুন্দুজ প্রদেশ এবং পশ্চিমে সামানগান প্রদেশের সীমান্ত বরাবর অবস্থিত। অধিকাংশ লোকজন এখানকার কুন্দুজ নদীর উপত্যকাতে বসবাস করে থাকেন। এলাকাটির সংখ্যাগরিষ্ঠ অধিবাসী পাহাড়ী এলাকায় বসবাস করে থাকেন।

জনসংখ্যার উপাত্ত
আফগানিস্তানের গ্রামীণ পুনর্বাসন ও উন্নয়ন মন্ত্রণালয়ের মতে, ২০০৪ সালে জেলাটিতে জনসংখ্যা প্রায় ১১৯,৬০৭ জন লোক বসবাস করত। যেখানে জাতিগতভাবে, পশতুন জনসংখ্যার প্রায় ৫০% লোক বসবাস যা সংখ্যাগরিষ্ঠতার দিক থেকে এগিয়ে, এছাড়া ৪০% তাজিকদের বসতি রয়েছে এবং অবশিষ্ট ১০% উজবেক রয়েছে।

তথ্যসূত্র

বহিঃসংযোগ
 Map of Settlements United Nations, AIMS, May 2002

বাগলান প্রদেশের জেলা
মাহী বিজ

মাহী বিজ (জন্ম: ১ এপ্রিল ১৯৮২) হচ্ছেন একজন ভারতীয় মডেল এবং অভিনেত্রী। তিনি কালারসে সম্প্রচারিত বালিকা বধু ধারাবাহিকে নন্দিনী চরিত্রে এবং লাগি তুঝসে লগনে নকুষা চরিত্রে অভিনয়ের মাধ্যমে জনপ্রিয়তা অর্জন করেছেন। তিনি তার স্বামী জয় ভানুশালীর সাথে ২০১৩ সালে নাচ বলিয়ে ৫তে জয়লাভ করেছেন।

ক্যারিয়ার
বিজ হচ্ছেন একজন মডেল এবং বেশ কয়েকটি গানের চিত্রসঙ্গীতে তিনি উপস্থিত হয়েছেন, যার মধ্যে "তু, তু হ্যায় ওয়াহি" (ডিজে আকিল মিক্স) উল্লেখযোগ্য। ২০০৬ সালে তিনি টেলিভিশন ধারাবাহিক "আকেলা"য় প্রধান চরিত্রে অভিনয় করেছেন।

সাহারা ওয়ানে সম্প্রচারিত ধারাবাহিক শুভ কদমে প্রথার চরিত্রে অভিনয় করেছেন। তিনি কালারসে সম্প্রচারিত লাগি তুঝসে লগনে নকুষা চরিত্রে অভিনয়ের মাধ্যমে জনপ্রিয়তা অর্জন করেন। তিনি ঝলক দিখলা যার ৪র্থ আসরে একজন প্রতিযোগী হিসেবে অংশগ্রহণ করেছিলেন, যেখানে তিনি চূড়ান্ত প্রতিযোগী হিসেবে উত্তীর্ণ হয়েছিলেন।

পরবর্তীতে তিনি নাচ বলিয়ের ৫ম আসরে তার স্বামী জয় ভানুশালীর সাথে অংশগ্রহণ করেন, যেখানে তারা বিজয়ী জুটি হয়েছিলেন। অতঃপর তিনি ফিয়ার ফ্যাক্টর: খতরোঁ কে খিলাড়ির ৫ম আসরে অংশগ্রহণ করেন, কিন্তু পায়ে চোট পাওয়ার কারণে তিনি উক্ত অনুষ্ঠান হতে অপসারিত হয়ে যান।

২০১১ সালের ১১ নভেম্বর মাহী জয় ভানুশালীর সাথে বিবাহ বন্ধনে আবদ্ধ হন।

টেলিভিশন

চলচ্চিত্র

তথ্যসূত্র

বহিঃসংযোগ
 

জীবিত ব্যক্তি
১৯৮২-এ জন্ম
ভারতীয় টেলিভিশন অভিনেত্রী
নাচ বলিয়ে বিজয়ী
ঝলক দিখলা যা
ভারতীয় বংশোদ্ভূত নারী মডেল
ফিয়ার ফ্যাক্টর: খতরোঁ কে খিলাড়ির প্রতিযোগী
দিল্লির নারী মডেল
মালয়ালম চলচ্চিত্র অভিনেত্রী
তেলুগু চলচ্চিত্র অভিনেত্রী
ভারতীয় চলচ্চিত্র অভিনেত্রী
ভারত (চলচ্চিত্র)

ভারত হলো একটি ভারতীয় হিন্দি-ভাষার চলচ্চিত্র। ছবিটি পরিচালনা করেছেন আলী আব্বাস জাফর এবং রিল লাইফ প্রোডাকশন, টি-সিরিজ, সালমান খান ফিল্মসের ব্যানারে তৈরি হয়েছে। এটি প্রযোজনা করেছেন অতুল অগ্নিহোত্রী, আলবিরা খান অগ্নিহোত্রী, ভূষণ কুমার ও সালমা খান। এটি ২০১৯ সালে ঈদে মুক্তি পায়। ২০১৮ সালের স্বাধীনতা দিবসে চলচ্চিত্রটির প্রথম টিজার মুক্তি পায়। এই চলচ্চিত্রটি বেশ কয়েকটি অঞ্চল ও দেশ যেমন: দিল্লি, পাঞ্জাব, মুম্বই, আবুধাবি, মাল্টা এবং স্পেনের মতো স্থান জুড়ে চিত্রায়ন করা হয়। আবুধাবির সীমান্তে মরুভূমি বিদ্যমান বলে চলচ্চিত্রটি চিত্রায়নে সুবিধা হয় এবং পাঞ্জাবে জালিয়ানওয়ালাবাগ অঞ্চলে এই চলচ্চিত্রটির মূল অংশ চিত্রায়ন করা হয়। অন্য একদল মুম্বই এবং আবুধাবিতে চিত্রায়ন করে। চলচ্চিত্রটি ২০১৪ সালের দক্ষিণ কোরীয় চলচ্চিত্র  ওড টু মাই ফাদার অবলম্বনে বানানো।

অভিনয়ে
সালমান খান - ভারত
ক্যাটরিনা কাইফ - কুমুদ রাইনা
দিশা পাটানি - রাধা
তাবু - মেহের
সুনীল গ্রোভার - বিলায়েতী খান
জ্যাকি শ্রফ - গৌতম কুমার
সোনালী কুলকার্নী - জানকী দেবী
আসিফ শেখ - মেহেকের স্বামী
কারিশমা ইরানি - মেহেক
নোরা ফাতেহি - সুজান

নির্মাণ
২০১৮ সালের জুন মাসের শেষের দিকে চলচ্চিত্রটির শুটিং শুরু হয়।  শুরুতে সালমান খানের বিপরীতে প্রিয়াংকা চোপড়ার অভিনয় করার কথা থাকলেও তার চরিত্রের শুটিং শুরু হবার আগেই তিনি সরে দাঁড়ান এবং তার পরিবর্তে চলচ্চিত্রটির সাথে ক্যাটরিনা কাইফ যুক্ত হন।

সাউন্ডট্রেক

চলচ্চিত্রটির সঙ্গীত পরিচালনা ও সুর করেছেন বিশাল-শেখর এবং গীত রচনা করেছেন ইরশাদ কামিল। এটি টি-সিরিজের ব্যানারের অধীনে মুক্তি দেওয়া হয়।

মুক্তি
চলচ্চিত্রটি ঈদুল ফিতর উপলক্ষে ২০১৯ সালের ৫ জুন মুক্তি পেয়েছে।

তথ্যসূত্র

২০১৯-এর চলচ্চিত্র
২০১০-এর দশকের মারপিটধর্মী নাট্য চলচ্চিত্র
ভারতীয় চলচ্চিত্র
ভারতীয় মারপিটধর্মী নাট্য চলচ্চিত্র
হিন্দি ভাষার চলচ্চিত্র
আলী আব্বাস জাফর পরিচালিত চলচ্চিত্র
সালমান খান প্রযোজিত চলচ্চিত্র
১৯৬০-এর দশকের পটভূমিতে চলচ্চিত্র
১৯৭০-এর দশকের পটভূমিতে চলচ্চিত্র
১৯৮০-এর দশকের পটভূমিতে চলচ্চিত্র
১৯৯০-এর দশকের পটভূমিতে চলচ্চিত্র
২০১০-এর দশকের পটভূমিতে চলচ্চিত্র
ভারত বিভাজনের পটভূমিতে চলচ্চিত্র
আবুধাবিতে ধারণকৃত চলচ্চিত্র
দিল্লিতে ধারণকৃত চলচ্চিত্র
মাল্টায় ধারণকৃত চলচ্চিত্র
স্পেনে ধারণকৃত চলচ্চিত্র
অমিতাভ বচ্চনের সাংস্কৃতিক চিত্রায়ণ
জওহরলাল নেহরুর সাংস্কৃতিক চিত্রায়ণ
মনমোহন সিঙের সাংস্কৃতিক চিত্রায়ণ
জনপ্রিয় সংস্কৃতিতে ভারত–পাকিস্তান সম্পর্ক
আইটেম নাম্বার বিশিষ্ট চলচ্চিত্র
২০১০-এর দশকের হিন্দি ভাষার চলচ্চিত্র
দক্ষিণ কোরীয় চলচ্চিত্রের ভারতীয় পুনর্নির্মাণ
টি-সিরিজের চলচ্চিত্র
পাঞ্জাব, ভারতে ধারণকৃত চলচ্চিত্র
রাজেশ খান্নার সাংস্কৃতিক চিত্রায়ণ
ভার্মিয়ার (রেস্তোরাঁ)

ভার্মিয়ার নেদারল্যান্ডসের আমস্টারডাম শহরের প্রিন্স হেন্ড্রক্কাকে নামক এলাকায় এনএইচ বার্বিজন প্যালেস হোটেলের ভিতরে অবস্থিত একটি রেস্তোরাঁ। এটি একটি অভিজাত ফাইন ডাইনিং রেস্টুরেন্ট যা ১৯৯৩ সালে প্রথম "মিষলান তারকা" অর্জন করে। পরবর্তিতে এটি হারিয়ে ফেলে, তারপর আবার দ্বিতীয়বারা তারকা অর্জন করে ২০০৩ সালে।

প্রধান রাঁধুনি 
এই রেস্তোরাঁয় বেশ কিছু প্রধান রাঁধুনি এসে কাজ করেছেন:
 Gert-Jan Hageman, ১৯৯৩
 Ron Schouwenburg, ১৯৯৪-১৯৯৭ 
 Edwin Kats, ১৯৯৭-২০০০
 Pascal Jalhaij, ২০০১-২০০৪
 Christopher Naylor, ২০০৪ থেকে বর্তমান

তারার ইতিহাস 
১৯৯৩-২০০০: একটি তারকা
২০০১: কোন তারকা নেই
২০০২: একটি তারকা
২০০৩-২০০৪: দুটি তারকা
২০০৫-২০০৭: একটি তারকা
২০০৮-২০১০: কোন তারকা নেই
২০১১-২০১২: একটি তারকা

তথ্যসূত্র 

রেস্তোরাঁ
মেক্সিকো সিটির ঐতিহাসিক কেন্দ্র

মেক্সিকো সিটির ঐতিহাসিক কেন্দ্র হচ্ছে মেক্সিকোর, মেক্সিকো সিটি শহর এবং এর আশেপাশের এলাকা। যা স্প্যানিশে Centro বা Centro Histórico নামে পরিচিত। Zócalo বা এখানকার  প্রধান স্থাপত্যের দিকে তাকালে বোঝা যাবে, এটা চারিদিকে অসংখ্য ব্লক জুড়ে বিস্তৃত। Alameda Central পার্ক  Zócalo এর সবচেয়ে নিকটবর্তি স্থাপনা, যা  Zócalo এর পশ্চিম দিকে অবস্থিত।  Zocalo হচ্ছে ল্যাটিন আমেরিকার সবথেকে বৃহত্তম স্থাপনা।  এটি একসাথে প্রায় ১০০,০০০ জনকে ধারণ করতে সক্ষম।

শহরের এই অংশটি প্রায় ৯ বর্গ কিলোমিটার এবং ৬৬৮ টি ব্লক জুড়ে অবস্থিত। এতে প্রায় ৯,০০০ টি দালান রয়েছে। যার মধ্যে ১,৫৫০ টি দালান ঐতিহাসিক হিসাবে ঘোষিত। যার অধিকাংশ দালানগুলো ষোল শতাব্দী থেকে বিশ শতাব্দির মধ্যে স্থাপন করা হয়েছিল। সংরক্ষণের জন্য একে দুইটি অংশে ভাগ করা হয়েছে। ১ম অংশে আদি-স্পেনীয় সিটি থেকে বড়লাটের সময় এবং এর স্বাধীনতালাভ করার আগপর্যন্ত গড়ে ওঠা স্থাপনাগুলিকে, এবং ২য় অংশে অন্যান্য সকল স্থাপনা যেগুলো ১৯ শতকের শেষের দিকে গড়ে উঠেছে অন্তরভুক্ত করা হয়েছে । যা স্থাপত্য এবং সাংস্কৃতিক ঐতিহ্য রক্ষার জন্য সংরক্ষণ করা অপরিহার্য।

এটা সেই স্থান যেখানে  Aztec Empire এর রাজধানী Tenochtitlán অবস্থিত ছিল, যা স্প্যানিশদের মাধ্যমে ধ্বংস হয়  এবং পরবর্তীতে স্পেনীয় রা বসতি স্থাপন করে, যা আধুনিক মেক্সিকো সিটি হিসাবে পরিচিত। এখানে Aztec সাম্রাজ্যের রাজধানী এবং নতুন স্প্যানিশ বসতির শাসনকেন্দ্র একই স্থানে হওয়ার কারণে শহরটিতে উভয় যুগের বেশিরভাগ স্থাপনা জাদুঘর গুলি  অবস্থিত, একারণেই এটি বিশ্বের একটি ঐতিহাসিক জায়গা হিসাবে স্থান দখল করে নিয়েছে।

তথ্যসূত্র

মেক্সিকোর বিশ্ব ঐতিহ্যবাহী স্থান
ঐতিহাসিক পাড়া
মেক্সিকো সিটির নিকটবর্তী অঞ্চল
মেক্সিকো সিটির দর্শনীয় স্থান
গ্রেট ওয়েস্টার্ন বিল্ডিং

গ্রেট ওয়েস্টার্ন বিল্ডিং ভারতের মুম্বইয়ে  অবস্থিত একটি ভবন। বৃহৎ এবং দেখতে প্রাসাদতুল্য এই ভবনটি অনেক কাজে ব্যবহার হয়ে এসেছে। এটি একসময় বম্বের রাজ্যপালদের বাসভবন ছিল। উইলিয়াম হর্নবাই, সাবেক রাজ্যপাল যিনি হর্নবাই ভেলার্ড নির্মাণে গুরুত্বপূর্ণ ভূমিকা রাখেন, যা মহালক্ষ্মী তার কয়েক বছরের চাকরির মেয়াদে থাকাকালীন সময়ে বন্ধ করে দেন। এটি ১৭৭০-১৭৯৫ সালে ভারতীয় নৌবহরে প্রধান সেনাপতির বাসভবন, অ্যাডমিরালটি হাউস হিসেবেও ব্যবহৃত হয়।

ল্যাচলান ম্যাকুয়ারি, যিনি পরবর্তী সময়ে নিউ সাউথ ওয়েলসের রাজ্যপাল হন (১৮১০-১৮২১), অ্যাডমিরালটি হাউসে বাস করতেন। তিনি ২৩শে এপ্রিল, ১৭৯৪ সালে তার জার্নালে লিপিবদ্ধ করেন যে, 'তস্কর গ্রীষ্মকালীন আবহাওয়ায় এবং তার দেশে থাকাকালীন সময়ে, তার শহুরে বাসভবনে (অ্যাডমিরালটি হাউস) আমাদের একটি বন্ধুত্বপূর্ণ আমন্ত্রণ দেন, (যেখানে তিনি বর্তমানে বাস করছেন।) আমরা তার প্রস্তাব গ্রহণ করে নেই।' ১৮শ শতাব্দীর কাছাকাছি সময়ে এটি সরকার কর্তৃক ক্রয় করা হয় এবং ১৮৭৮ সাল পর্যন্ত নথিপত্রের আদালতভবন হিসেবে রূপান্তরিত করে পরিসেবা দেয়া হয়। রাস্তার সম্প্রসারণ ঘটানোর জন্য মূল বারান্দাটি অপসারণ করা হয়। এই সম্পত্তিটি রুস্তমজী জিজিভয় কিনে নেন অতঃপর সাসন পরিবারের কাছে বিক্রি করা হয়।

১৮৮৩ সালে এটি আবার বিক্রি করা হয় এবং গ্রেট ওয়েস্টার্ন হোটেল হিসেবে পরিচিত একটি হোটেলে রূপান্তর করা হয়। ১৮৯০-এর দশকের প্রথম দিকে একটি নতুন পাঁচ তলাবিশিষ্ট অংশ যোগ করা হয়। এটি প্রখ্যাত স্থপতি এস এম এন চন্দাভয় দ্বারা নির্মিত হয়েছিল, যিনি ১৮৯০-এর দশকে পরবর্তীতে তিন তলাবিশিষ্ট ভবন নির্মাণ করেছিলেন।

একসময় হোটেলটি বন্ধ করে দেয়া হয় এবং অধিক ভাড়া পাওয়ার জন্য অনেক কক্ষে ও উপকক্ষে ভাগ করে দেয়া হয়।

তথ্যসূত্র

https://www.mq.edu.au/macquarie-archive/lema/1794/1794april.html

মুম্বইয়ের ভবন ও স্থাপনা
রাজেন্দ্রনারায়ণ গুহঠাকুরতা

রাজেন্দ্রনারায়ণ গুহঠাকুরতা

প্রসিদ্ধ ব্যায়ামবীর। জন্ম ১৮৯২। মৃত্যু ২১ জুলাই ১৯৪৫। জন্মস্থান বানারিপাড়া, বরিশাল। পিতা বসন্তকুমার গুহঠাকুরতা।

বরিশাল বিএম স্কুলে চতুর্থ শ্রেণিতে পড়বার সময় সার্কাসের দলে যোগ দেন এবং বিভিন্ন রকম ব্যায়াম শিখে নিজেই সার্কাসের দল গঠন করেন। তিনি বুকের উপর হাতি, গরুর গাড়ি ও রোলার তুলতে পারতেন এবং চলন্ত মটর থামাতে পারতেন। বাঙালিদের মধ্যে শরীরচর্চা প্রচলনের জন্য All Bengal Physical culture নামে সমিতি স্থাপন করেন। কলকাতা সিটি কলেজ ও ল কলেজের ব্যায়াম-শিক্ষক ছিলেন। তার ব্যায়াম-শিক্ষক ছিলেন সূর্যকান্ত গুহ। ১৯১৭ খ্রিষ্টাব্দে প্রথম কলকাতায় আসেন ও ‘কার্লেকার সার্কাসে’ ৪টন বা ১১০ মণ রোলার বুকে তুলে দর্শকদের বিমোহিত করেন। মূলত তারই চেষ্টায় বাঙালি যুবকদের মধ্যে শক্তির পরিচায়ক ক্রিয়াকৌশল দেখানোর রেওয়াজ চালু হয়। প্রফেসর রামমূর্তি তাকে এ ব্যাপারে উৎসাহিত করেন।

ভারতীয় ব্যায়ামবিদ
বরিশাল জেলার ব্যক্তি
বরিশালের ব্যক্তি
নাদিয়া আফরিন মিম

নাদিয়া আফরিন মিম (জন্ম: ১২ ফেব্রুয়ারি ১৯৯৫) বাংলাদেশের একজন মডেল ও অভিনেত্রী। তিনি ২০১৪ সালে লাক্স চ্যানেল আই সুপারস্টার সৌন্দর্য প্রতিযোগিতায় জয়লাভ করেছিলেন।

প্রাথমিক জীবন
নাদিয়া আফরিন মিম ময়মনসিংহ জেলায় জন্মগ্রহণ করেন।  তিনি উচ্চমাধ্যমিকে বিজ্ঞান বিভাগ থেকে কৃতকার্য হয়ে পরবর্তিতে ইস্ট ওয়েস্ট বিশ্ববিদ্যালয় থেকে ইংরেজি বিষয়ে স্নাতক (সম্মান) করেন।

ব্যক্তিগত জীবন
২০১৬ সালের ২৮ এপ্রিল বহুজাতিক কোম্পানির কর্মকর্তা সাফায়াত আলী চয়নের সঙ্গে বিয়ে হয় নাদিয়া মিমের। কিন্তু পারস্পরিক মতভেদের কারণে ২০১৮ সালের মে মাসের শেষদিকে এই দম্পতির মাঝে বিচ্ছেদ ঘটে।

কর্মজীবন
নাদিয়া আফরিন মিম দুষ্টু ছেলের দল, রুম নাম্বার ১৩, মানুষ হতে সাবধান সহ বিভিন্ন টেলিভিশন নাটকে অভিনয় করে সকলের নজরে আসেন। ফলস্বরূপ তিনি আরও নাটক এবং বিভিন্ন টেলিভিশন অনুষ্ঠানে অভিনয়ের সুযোগ লাভ করেন। এছাড়াও তিনি ব্যাপকভাবে প্রশংসিত টেলিভিশন নাটক এক্স ফ্যাক্টর রিলোডেড-এ অভিনয় করেছেন।

তিনি বোম্বে সুইটসের জুসি, প্রাণ মি. নুডলস, সেফলি টি সহ বেশ কয়েকটি টেলিভিশন বিজ্ঞাপনেও কাজ করেছেন।

অভিনীত নাটকসমূহ
 অসম্পূর্ণ তালিকা
 মানুষ হতে সাবধান 
 দুষ্টু ছেলের দল 
 লাইফ ইজ বিউটিফুল
 ব্যাচেলর পয়েন্ট (মরশুম ১)
 উইন্ড অব চেঞ্জ
 আধুনিক ছেলে
  সুদ্ধ মোখলেছ
 বিয়ে বিড়ম্বনা
 সুপার গার্লস
 মেঘের পর মেঘ জমেছে
 ছন্নছাড়া
 বিদেশি পাড়া

তথ্যসূত্র

বহিঃসংযোগ

জীবিত ব্যক্তি
২১শ শতাব্দীর বাংলাদেশী অভিনেত্রী
বাংলাদেশী টেলিভিশন অভিনেত্রী
বাংলাদেশী নারী মডেল
ময়মনসিংহ জেলার অভিনয়শিল্পী
সুন্দরী প্রতিযোগিতা বিজয়ী
লাক্স-চ্যানেল আই সুপারস্টার শিরোপাধারী
আপাতবাস্তব টেলিভিশন অনুষ্ঠানের অংশগ্রহণকারী
১৯৯৫-এ জন্ম